ایلک اولاراق آذربایجان میللتی آدیندان آلمان میللتی نین و ایکی آلمانین بیرلشمه سی نین ۳۰ ایللی یینی سیزلره تبریک دئییریک . بئله بیر گونو اوز میللتیمیز اوچونده آرزولاییریق،چونکی آذربایجانین تاریخی آلمان میللتی نین تاریخی ایله اوست _ اوسته دوشور. بیزیم آذربایجان آدلی وطنیمیزده اورسیت و ایران طرفیندن اینگیلیسلرین پلانلاری اساسیندا ایکی ییئره بولونموشدور. روسلارین پایینا دوشن قوزئی حیصه سینده آذربایجان توپراقلاری اوستونده«قوندارما ائرمنیستان» دولتی نی یاراتمیشلار . بونا علاوه اولاراق آذربایجانین بیرحیصه سینی گورجوستانا باشقا بیر حیصه سینده داغیستانا وئرمیشلر. ۷۰ ایلدن سونرا قوزئی آذربایجان تیکرار اوز مستقیللی یینه قووشدوقدا مسکووا بونو تحمول ائده بیلمه ییب، گورجوستان و اوکرائینادا اولدوغو کیمی ، ائرمنیلرین آدی ایله آذربایحان اراضیلرینی ایشغال ائدیب، قتل عاملارا ال آتیب ، بیر میلیون اینسانین قاچقین و دیده رگین دوشمه سینه سبب اولموشلار. ۳۰ ایللیک ایشغالدان سونرا ، حاقلی اولاراق اولکه میزی یادلارین ایشغالیندان قورتاریب، بیر میلیوندان چوخ ، قاچقین و دیده رگین لرین اوز دوغما یوردلارینا قایینمالارینی ساغلاماق اوچون باشلانان بو ایسته نیلمه ین ساواشدا ۹۲ – نجی ایللرده اولدوغو کیمی، روسلار تیکرار ائرمنیلرین یانیندا یئر آلماقدادیرلار. ائله جه ده تئروریست تهران رئژیمیده روسلارلا بیرلیکده ائرمنیلره هر جهتلی یاردیم ائتمکله یاناشی، عراق و سورییه دن پ .ک.ک تئرورچولارینی قاراباغا گتیرمیشلر بو تئرورچولاردا ائرمنی و روسلارلا بیرکه آذربایجانا قارشی ساواشدا ایشتیراک ائدیرلر. روسلار ائرمنیلره وئره جه یی سیلاحلاری ایراندا خزه ر دئنیرینده اولان انزه لی بنده رینه گونده ریب، اورادان گونئی آذربایجان اراصیلری اوستوندن بو سیلاح ساواش سوروساتی ایله یاناشی یاناجاق ایروانا آپاریرلار.
آذربایجانین گونئی حیصه سینه گلدیکده بو اراضی مقصد یونلو اولاراق ۱۳ حیصه یه بولونموش ، اراضی سینه فارسلار و کوردلر یئرلشدیریلیر، کولتور مدنیتی یوخ ائدیلمکده ، ۱۰۰ ایلدیرکی، اوز دوغما آنادیلی ده یاساقلانمیشدیر. ۳۵ میلیونلوق بیر خالق اوز آنا وطنینده مستعمره حیاتی کئچیرمکده دیر.میللتیمیز زورلا فارسلاشدیریلماغا چالیشیلیر. اوزلرینی دئموکرات سایان اولکه لر ایسه، بو مسله دن یان کئچیرلر. آنجاق اوز مادی ، سیاسی و ایستیراتئژیک چیخارلارینی دوشونورلر. شاه و خمینی کیمی دیکتاتور جانیلری حاکمیته گتیریب،ایران آدلانان میللتلر دوسداغینی قوروماغا چالیشیرلار. حتا اورادا اولان خبرلری وئرمکدن بئله امنتا ائدیرلرحاقلی اولاراق میللتیمیز شرقی آلماندا اولدوغو کیمی ، تهران رئژیمی نین اسارتینده یاشاماق ایسته میر.
آلماندا اولدوغو کیمی بیرلشیب بیر بایراق آلتیندا یاشاماق ایسته ییر . کئچن جومه آآخشامی (۲۰۲۰.۱۰.۰۱)گونئی آذربایجانین شهرلرینده قاراباغی(آلمان دیلینده شیوارچ والد ) آزاد ائدیلمه سینی حمایت ، و تهران رئژیمی نین ائرمنی جانیلرینه یاردیمینی قیناماق اوچون کئچیریله ن یورویوشلرین قارشی سینی آلماغا چالیشمالاری ایله بیرگه بیر چوخ ساییدا آذربایجانلی نی توتوقلامالاری نین شاهیدی اولدوق . تاسوفله غرب آژئنت لیکلری و اوزلرینی سوزده دئموکرات آدلاندیران غرب اولکه لری آذربایجانین حاقلی داواسینی حمایت ائتمک یئرینه، ایروان، تئهران و مسکووانین یانیتدا یئر آلدیلار! نئجه دییه رلر مسیحی ائرمنیلرین ایشغالینی و توره تدیکلری جینایتلری منیمسه دیلر . بو دئموکراتلاردان سوروشماق لازیمدیرکی، خاچ ساواشلاری بوگون باشقا بیر شکیلده می دوام ائتمکده دیر؟ خصوصیله بیزیم میللتیمیز آلمان میللتی ایله عین طالعی یاشادیغینی نظره آلاراق روس ، تهران و مسکووا آلیانیسی قارشی سیندا کسین موقع توتماسینی دوشونوردوک ائرمنی لوبی سی نین اوینجاغینا چئوریلمیش فرانسا پرئزیدئنتی نین یانیندا یئر آلاجاغینی دوشونموردوک .
ایشغال اولونموش اراضی نین آزاد ائدیلمه سی، اوزون وعده لی اولاراق آذربایجانین تیکرار آلمان کیمی بیرلشمه سی ۵۰ میلیونلوق نفوسا مالیک اولان آذربایجان، ایقتیصادی، ایستیراتئژیک و یئر آلتی ثرونلری باخیمیندان منطقه ده یوبوک رول اوینایا بیله ر. منطقه ده ثبات و امنیت ین یارانماسیندا، اقتصادی گلیشمه سینده موهوم رول اویناییب عهده لیک لر اوزه رینه گوتوره بیله ر.
واحید مستقیل آذربایجان جبهه سی
گونئی آذربایجان میللی یول تشکیلاتی
azb_Arab azb_Arab azb_Arab azb_Arab azb_Arab azb_Arab